Didžiosios Riešės herbas

Didžiosios Riešės herbas – pagrindinis Didžiosios Riešės kaimo ir Riešės seniūnijos (Vilniaus rajono savivaldybė) heraldinis atributas.

 Aprašas 

Gyvenvietės herbe pažymėtas Didžiosios Riešės kaip geografinio Europos centro išskirtinumas. Herbo skyde vaizduojami svarbūs simboliai: auksinės spalvos figūros simbolizuoja „Europos parko“ muziejuje esančių „Europos centro monumento“ ir „Ženklo“ skulptūras, kurios bendroje kompozicijoje pabrėžia specifinę Riešės geografinę lokaciją. Heroldiniame kryžiuje panaudota žalia spalva simbolizuoja vietovės grožį ir unikalią gamtos fauną. Heraldikoje ši spalva taip pat reiškia laisvę, grožį, džiaugsmą, sveikatą ir viltį.Riešės seniūnija. Vrsa.lt (tikrinta 2021-09-02).Didžiosios Riešės herbas. Vrsa.lt (tikrinta 2025-09-17).

 Istorija 

Herbo kūrimą inicijavo Riešės seniūnas Valdemar Rynkevič, prie idėjų generavimo prisidėjo ir šios seniūnijos gyventojas, Europos parko įkūrėjas ir Vilniaus rajono savivaldybės tarybos narys Gintaras Karosas. Herbo etaloną sukūrė dailininkas Rolandas Rimkūnas.Didžioji Riešė jau turi savo garbės ženklą – herbą. VilnijosVartai.lt (tikrinta 2021-09-02).

2017 m. liepos 14 d. herbą dekretu Nr. 1K-1038 patvirtino prezidentė Dalia Grybauskaitė.LR Prezidento dekretas Nr. 1K-1038

 Šaltiniai 

Kategorija:Vilniaus rajono savivaldybės gyvenviečių herbai
Kategorija:2017 m. patvirtinti Lietuvos gyvenviečių herbai
Kategorija:Lietuvos miestelių herbai
Kategorija:Didžioji Riešė